తెలంగాణలో మహిళా తహసీల్దార్ దారుణహత్య WATCH LIVE TV
మ్యాచ్ రద్దుపై అధికారులు భయపడ్డారా..?
భారత్, ఆస్ట్రేలియా మధ్య శుక్రవారం రాత్రి ఉప్పల్ స్టేడియంలో జరగాల్సిన మూడో టీ20 మ్యాచ్‌ని రద్దు చేస్తున్నట్లు ప్రకటించేందుకు
TNN | Updated:
Oct 14, 2017, 02:23PM IST
భారత్, ఆస్ట్రేలియా మధ్య శుక్రవారం రాత్రి ఉప్పల్ స్టేడియంలో జరగాల్సిన మూడో టీ20 మ్యాచ్&zwnj;ని రద్దు చేస్తున్నట్లు ప్రకటించేందుకు అధికారులు భయపడ్డారా..? అంటే అవుననే సమాధానాలు వినిపిస్తున్నాయి. ఔట్&zwnj;ఫీల్డ్ బురదగా ఉండటంతో మ్యాచ్&zwnj; జరిగే అవకాశం లేనందున విజేత నిర్ణయాత్మక మ్యాచ్&zwnj; అయినప్పటికీ రద్దు చేయాల్సి వచ్చింది. వర్షం లేకపోవడం.. రోజంతా ఎండ ఉండటంతో మ్యాచ్ తప్పకుండా జరుగుతుందని వచ్చిన అభిమానులతో స్టేడియం కిక్కిరిసిపోయింది.
మైదానం ఔట్&zwnj;ఫీల్డ్&zwnj;ని టేబుల్ ఫ్యాన్స్&zwnj;తో ఆరబెట్టిన సిబ్బంది.. మ్యాచ్ ఆరంభానికి ముందు మట్టిని చల్లి గట్టిపరిచే ప్రయత్నం చేసినా ఫలితం లేకపోయింది. దాదాపు మూడు సార్లు మైదానాన్ని పరిశీలించిన అంపైర్లు.. ఔట్&zwnj;ఫీల్డ్&zwnj;లోని కొన్ని ప్రాంతాలు బురదగా ఉండటంతో చివరికి రద్దు చేస్తున్నట్లు ప్రకటించారు. అయితే.. ఈ ప్రకటన కంటే అరగంట ముందు స్టేడియం నుంచి ఇరు జట్ల ఆటగాళ్లని ప్రత్యేక బస్సులలో వారు బస చేసిన హోటల్&zwnj;కి తరలించారు. గువహటిలో ఆస్ట్రేలియా క్రికెటర్లు ప్రయాణిస్తున్న బస్సుపై దాడి జరిగిన నేపథ్యంలో అధికారులు ముందు జాగ్రత్త చర్యలు తీసుకున్నట్లు తెలుస్తోంది. ఆటగాళ్లు స్టేడియంలో ఉన్నప్పుడు మ్యాచ్ రద్దు ప్రకటన చేస్తే.. ఫ్యాన్స్ నుంచి నిరసనలు వ్యక్తమవుతాయనే భయంతో అధికారులు తెలివిగా వ్యవహరించారు.